This is help2man-ro.info.tmp, produced by makeinfo version 6.8 from
help2man-ro.texi.

Acest fișier documentează comanda GNU ‘help2man’ care produce pagini de
manual simple din ieșirea ‘--help’ și ‘--version’ ale altor comenzi.

   Drepturi de autor © 1999, 2000, 2001, 2002, 2003, 2004, 2005, 2009,
2010, 2011, 2012, 2013, 2014, 2015, 2020, 2021 Free Software Foundation,
Inc.

   Se acordă permisiunea de a face și de a distribui copii textuale ale
acestui manual, cu condiția ca notificarea privind drepturile de autor
și această notificare de permisiune să fie păstrate pe toate copiile.

   Se acordă permisiunea de a copia și distribui versiunile modificate
ale acestui manual în condițiile copierii textuale, cu condiția ca
întreaga lucrare derivată rezultată să fie distribuită în condițiile
unei notificări de permisiune identice cu aceasta.

   Se acordă permisiunea de a copia și distribui traduceri ale acestui
manual într-o altă limbă, în condițiile de mai sus pentru versiunile
modificate, cu excepția faptului că această notificare de permisiune
poate fi menționată într-o traducere aprobată de Fundație.
INFO-DIR-SECTION Dezvoltare de software
START-INFO-DIR-ENTRY
* help2man-ro: (help2man-ro).  Generare automată a paginii de manual.
END-INFO-DIR-ENTRY


File: help2man-ro.info.tmp,  Node: Top,  Next: Prezentare generală,  Up: (dir)

‘help2man’
**********

‘help2man’ produce pagini de manual simple din ieșirea ‘--help’ și
‘--version’ ale altor comenzi.

* Menu:

* Prezentare generală:: 		  Prezentare generală
					    ‘help2man’.
* Invocarea help2man::			  Cum să rulați ‘help2man’.
* Recomandări pentru opțiunea „--help”::  Recommended formatting
					    for‘--help’ output.
* Includere de text::			  Includerea unui text
					    suplimentar în rezultat.
* Utilizarea fișierului „Makefile”::	  Utilizarea lui ‘help2man’cu
					    ‘make’.
* Pagini de manual traduse::		  Producerea paginilor de
					    manual în limbamaternă.
* Exemplu::				  Exemplu de ieșire al
					    ‘help2man’.
* Rapoarte::				  Raportare erori sau sugestii.
* Disponibilitate::			  Obținere ‘help2man’.


File: help2man-ro.info.tmp,  Node: Prezentare generală,  Next: Invocarea help2man,  Prev: Top,  Up: Top

1 Prezentare generală a ‘help2man’
**********************************

‘help2man’ este un instrument pentru generarea automată a paginilor de
manual simple din ieșirea programului.

   Deși paginile de manual sunt opționale pentru programele GNU, alte
proiecte, cum ar fi Debian, le solicită (*note (standarde)Pagini de
manual::)

   Acest program este menit să ofere o modalitate ușoară pentru autorii
de software de a include o pagină de manual în distribuția lor fără a fi
nevoiți să mențină acel document.

   Având în vedere un program care produce ieșiri ‘--help’ și
‘--version’ destul de standard, ‘help2man’ poate rearanja acea ieșire în
ceva care seamănă cu o pagină de manual.


File: help2man-ro.info.tmp,  Node: Invocarea help2man,  Next: Recomandări pentru opțiunea „--help”,  Prev: Prezentare generală,  Up: Top

2 Cum să rulați ‘help2man’
**************************

Formatul pentru rularea programului ‘help2man’ este:

     help2man [OPȚIUNE]... EXECUTABIL

   ‘help2man’ suportă următoarele opțiuni:

‘-n ȘIR’
‘--name=ȘIR’
     Utilizează ȘIR ca descriere pentru paragraful ‘NUME’ din pagina
     manualului.

     În mod implicit (în lipsă de ceva mai bun), acest paragraf conține
     ‘pagina de manual pentru PROGRAM VERSIUNEA’.

     Această opțiune suprascrie o secțiune a fișierului de includere
     ‘[nume]’ (*note Includere de text::).

‘-s SECȚIUNE’
‘--section SECȚIUNE’
     Utilizează SECȚIUNE ca secțiune pentru pagina de manual.  Secțiunea
     implicită este 1.

‘-m MANUAL’
‘--manual=MANUAL’
     Stabilește numele secțiunii de manual la SECȚIUNE, folosit ca titlu
     centrat pentru pagina de manual.  În mod implicit, ‘Comenzile
     utilizatorului’ este utilizat pentru paginile din secțiunea 1,
     ‘Jocuri’ pentru secțiunea 6 și ‘Utilități de administrare a
     sistemului’ pentru secțiunile 8 și 1M.

‘-S SURSĂ’
‘--source=SURSĂ’
     Sursa programului este folosită ca subsol de pagină și adesea
     conține numele organizației sau o suită din care programul face
     parte.  În mod implicit, valoarea este numele și versiunea
     pachetului.

‘-L LOCALIZARE’
‘--locale=LOCALIZARE’
     Selectează localizarea de ieșire (implicit ‘C’).  Atât programul,
     cât și ‘help2man’ trebuie să accepte LOCALIZARE (*note Pagini de
     manual traduse::).

‘-i FIȘIER’
‘--include=FIȘIER’
     Include material din FIȘIER (*note Includere de text::).

‘-I FIȘIER’
‘--opt-include=FIȘIER’
     O variantă a ‘--include’ pentru utilizare în regulile de model
     Makefile care nu necesită ca FIȘIER să existe.

‘-o FIȘIER’
‘--output=FIȘIER’
     Trimite ieșirea la FIȘIER și nu la ‘ieșirea_standard’.

‘-p TEXT’
‘--info-page=TEXT’
     Numele manualului Texinfo.

‘-N’
‘--no-info’
     Suprimă includerea unui paragraf ‘CONSULTAȚI DE ASEMENEA’ care
     direcționează cititorul către documentația Texinfo.

‘-l’
‘--libtool’
     Elimină prefixul ‘lt-’ din instanțe ale numelui programului din
     rezumat (‘libtool’ creează scripturi de shell în directorul de
     compilare care invocă ‘foo’ ca ‘.libs/lt-foo’).

‘--help’
‘--version’
     Afișează informații despre ajutor sau despre versiune.

   În mod implicit, ‘help2man’ pasează opțiunile standard ‘--help’ și
‘--version’ executabilului, dar se pot specifica opțiuni alternative
folosind:

‘-h OPȚIUNE’
‘--help-option=OPȚIUNE’
     Șir pentru opțiunea de ajutor.

‘-v OPȚIUNE’
‘--version-option=OPȚIUNE’
     Șir pentru opțiunea de versiune.

‘--version-string=ȘIR’
     Șir pentru versiune.

‘--no-discard-stderr’
     Include ieșirea de eroare standard atunci când analizează
     rezultatul opțiunii.


File: help2man-ro.info.tmp,  Node: Recomandări pentru opțiunea „--help”,  Next: Includere de text,  Prev: Invocarea help2man,  Up: Top

3 Recomandări pentru „‘--help’”
*******************************

Iată câteva recomandări despre ce să includeți în rezultatul dvs.
„‘--help’”.  Includerea acestora îi oferă lui ‘help2man’ cea mai bună
șansă de a genera o pagină de manual respectabilă, precum și de a
beneficia direct utilizatorii.

   Consultați *note (standarde)Interfețe de linie de comandă:: și *note
(standarde)Pagini de manual::, pentru standardele oficiale GNU
referitoare la ‘--help’ și paginile de manual .

   • Un rezumat al modului de invocare a programului.  Dacă utilizări
     diferite ale programului au invocări diferite, atunci enumerați-le
     pe toate.  De exemplu (editat pentru concizie):

          Utilizare: cp [OPȚIUNE]... SURSA DESTINAȚIE
            sau:  cp [OPȚIUNE]... SURSĂ... DIRECTOR
          ...

     Utilizați ‘argv[0]’ pentru numele programului din aceste rezumate,
     așa cum este, fără eliminarea directorului.  Acest lucru este în
     contrast cu numele canonic (constant) al programului care este
     folosit în „‘--version’”.

   • O explicație foarte scurtă despre ceea ce face programul, inclusiv
     comportamentul implicit și/sau tipic.  De exemplu, aici este ‘cp’:

          Copiază SURSĂ în DESTINAȚIE sau mai multe SURSE în DIRECTOR.

   • O listă de opțiuni, indentată în coloana 2.  Dacă programul acceptă
     opțiuni cu un singur caracter, puneți-le primele, apoi opțiunile
     lungi echivalente (dacă există).  Dacă opțiunea preia un argument,
     includeți-l și pe acesta, dându-i un nume semnificativ.  Aliniați
     descrierile într-o coloană convenabilă, dacă doriți.  Rețineți că
     pentru a fi recunoscută corect de ‘help2man’ descrierea trebuie să
     fie separată de opțiuni cu cel puțin două spații, iar descrierile
     continuate pe rândurile următoare trebuie să înceapă în aceeași
     coloană.

     Iată din nou un extras (editat) din ‘cp’, care arată o opțiune
     scurtă cu o opțiune lungă echivalentă, doar o opțiune lungă și doar
     o opțiune scurtă:

            -a, --archive                la fel ca -d, -p, -R
                --backup[=CONTROL]       face o copie de rezervă pentru fiecare ...
            -b                           precum --backup dar ...

     Pentru programele care au multe opțiuni, poate fi de dorit să
     împărțiți lista de opțiuni în secțiuni precum ‘Global’, ‘Controlul
     ieșirii’ sau orice are sens în cazul particular.  De obicei, cel
     mai bine este să alfabetizați (întâi după numele scurt al opțiunii,
     apoi lung) în fiecare secțiune sau întreaga listă dacă nu există
     secțiuni.

   • Orice informații suplimentare utile despre comportamentul
     programului, cum ar fi variabilele de mediu influente, explicațiile
     suplimentare ale opțiunilor etc.  De exemplu, pentru ‘cp’, puteți
     introduce date pentru variabila de mediu ‘VERSION_CONTROL’ și
     fișiere rare.

   • Câteva exemple de utilizare tipică, la discreția dumneavoastră.  Un
     exemplu bun merită, de obicei, mai mult de o mie de cuvinte de
     descriere, așa că acesta este foarte recomandat.

   • În încheiere, o linie care indică cum să trimiți prin e-mail
     rapoartele de eroare.  De obicei, ADRESA DE EMAIL va fi
     ‘bug-PROGRAM@gnu.org’; utilizați acest format pentru programele GNU
     ori de câte ori este posibil.  De asemenea, este bine să menționați
     pagina principală a programului, alte liste de corespondență etc.

   Interfețele de programare ‘argp’ și ‘popt’ vă permit să specificați
descrieri ale opțiunilor pentru ‘--help’ în aceeași structură ca și
restul definiției opțiunii; poate doriți să luați în considerare
utilizarea acestor rutine pentru analizarea opțiunilor în loc de
‘getopt’.

   În mod implicit, ‘help2man’ are unele euristici pentru identificarea
secțiunilor de pagină de manual: o linie constând din ‘Opțiuni:’, de
exemplu, va face ca următorul text să apară în secțiunea ‘OPȚIUNI’ și o
linie care începe cu ‘Copyright’ va apărea în secțiunea ‘COPYRIGHT’.  În
afara acestor euristici, o linie constând din ‘*Cuvinte*’ va începe o
nouă secțiune, iar ‘Cuvinte:’ o nouă sub-secțiune.


File: help2man-ro.info.tmp,  Node: Includere de text,  Next: Utilizarea fișierului „Makefile”,  Prev: Recomandări pentru opțiunea „--help”,  Up: Top

4 Includerea textului suplimentar în ieșire
*******************************************

Text static suplimentar poate fi inclus în pagina de manual generată
utilizând opțiunile ‘--include’ și ‘--opt-include’ (*note Invocarea
help2man::).  Deși aceste fișiere pot fi „botezate” cu orice nume,
pentru coerență vă sugerăm să utilizați extensia ‘.h2m’ pentru fișierele
de includere ‘help2man’.

   Formatul pentru fișierele incluse în această opțiune este simplu:

     [secțiune]
     text

     /model/
     text

   Blocurile de text *roff textual sunt inserate în ieșire fie la
începutul ‘[secțiune]’ date (fără să facă distincție între majuscule și
minuscule), fie după un paragraf ce corespunde cu un ‘/model/’.

   Modelele folosesc sintaxa expresiei regulate Perl și pot fi urmate de
modificatorii ‘i’, ‘s’ sau ‘m’ (*note perlre(1): (*manpages*)perlre.)

   Liniile dinaintea primei secțiuni sau model care încep cu ‘-’ sunt
procesate ca opțiuni.  Orice altceva este ignorat în tăcere și poate fi
folosit pentru comentarii, cuvinte cheie RCS și altele asemenea.

   Ordinea de ieșire a secțiunii (pentru cele incluse) este:

     NUME
     REZUMAT
     DESCRIERE
     OPȚIUNI
     _altele_
     MEDIU
     FIȘIERE
     EXEMPLE
     AUTOR
     RAPORTAREA ERORILOR
     COPYRIGHT
     CONSULTAȚI DE ASEMENEA

   Orice secțiune ‘[nume]’ sau ‘[rezumat’ care apare în fișierul de
includere va înlocui ceea ce ar fi fost produs automat (dar puteți
suprascrie pe prima dintre aceste secțiuni cu opțiunea ‘--name’ dacă
doriți).

   Alte secțiuni sunt adăugate la ieșirea produsă automat pentru
secțiunile standard prezentate mai sus sau incluse la _altele_ (mai sus)
în ordinea în care au fost întâlnite în fișierul include.

   Plasarea textului în secțiune poate fi solicitată în mod explicit
utilizând sintaxa ‘[<section]’, ‘[=section]’ sau ‘[>section]’ pentru a
plasa textul suplimentar înainte de, în loc de sau după ieșirea
implicită.


File: help2man-ro.info.tmp,  Node: Utilizarea fișierului „Makefile”,  Next: Pagini de manual traduse,  Prev: Includere de text,  Up: Top

5 Utilizarea ‘help2man’ cu ‘make’
*********************************

O utilizare sugerată a ‘help2man’ în Makefiles este ca pagina de manual
să nu depindă de binar, ci de fișierul(ele) sursă în care ieșirile
‘--help’ și ‘--version’ sunt definite.

   Această utilizare permite ca o pagină de manual să fie generată de
întreținător și inclusă în distribuție fără a fi necesar ca utilizatorul
final să aibă ‘help2man’ instalat.

   Un exemplu de regulă pentru programul ‘prog’ ar putea fi:

     prog.1: $(srcdir)/main.c
             -$(HELP2MAN) --output=$@ --name='un program de exemplu' ./prog

   Valoarea ‘HELP2MAN’ poate fi stabilită în ‘configure.in’ utilizând
oricare dintre următoarele:

     AM_MISSING_PROG(HELP2MAN, help2man)

   pentru ‘automake’ sau ceva de tipul:

     AC_PATH_PROG(HELP2MAN, help2man, false // No help2man //)

   pentru ‘autoconf’ doar.


File: help2man-ro.info.tmp,  Node: Pagini de manual traduse,  Next: Exemplu,  Prev: Utilizarea fișierului „Makefile”,  Up: Top

6 Producerea paginilor de manual în limba maternă
*************************************************

Paginile de manual pot fi produse pentru orice localizare suportată atât
de program, cât și de ‘help2man’ cu opțiunea ‘--locale’ (‘-L’).

     help2man -L fr_FR@euro -o cp.fr.1 cp

   Consultați <http://translationproject.org/domain/help2man.html>
pentru limbile acceptate în prezent de ‘help2man’ și *note Rapoarte::
pentru cum să trimiteți alte traduceri.

6.1 Modificarea locației cataloagelor de mesaje
===============================================

Când se creează pagini de manual traduse din directorul de compilare al
unui program, este puțin probabil ca traducerile instalate în locația
standard (dacă programul este instalat) să fie corecte pentru versiunea
programului care este construit.

   O bibliotecă preîncărcabilă este furnizată cu ‘help2man’ care va
intercepta apelurile ‘bindtextdomain’ care configurează locația
cataloagelor de mesaje pentru domeniul dat de ‘$TEXTDOMAIN’ și va
suprascrie locația către calea dată de ‘$LOCALEDIR’.

   Așa, de exemplu:

     mkdir -p tmp/fr/LC_MESSAGES
     cp po/fr.gmo tmp/fr/LC_MESSAGES/PROG.mo
     LD_PRELOAD="/usr/lib/help2man/bindtextdomain.so" \
       LOCALEDIR=tmp \
       TEXTDOMAIN=PROG \
       help2man -L fr_FR@euro -i PROG.fr.h2m -o PROG.fr.1 PROG
     rm -rf tmp

   va face ca PROG să încarce catalogul de mesaje din ‘tmp’, mai degrabă
decât din ‘/usr/share/locale’.

   Note:
   • Generalizarea lui ‘fr_FR@euro’ la ‘fr’ în exemplul de mai sus este
     realizată de ‘gettext’, dacă ar fi fost disponibilă o potrivire mai
     specifică, ar fi fost utilizată, de asemenea.

   • Această preîncărcare a fost testată numai pentru ‘eglibc’ 2.11.2 și
     ‘gettext’ 0.18.1.1 pe un sistem GNU/Linux; anunțați-mă dacă
     funcționează (sau nu) pentru dumneavoastră (*note Rapoarte::).


File: help2man-ro.info.tmp,  Node: Exemplu,  Next: Rapoarte,  Prev: Pagini de manual traduse,  Up: Top

7 Exemplu de ieșire ‘help2man’
******************************

Având un program ipotetic ‘foo’ care produce următoarea ieșire:

     $ foo --version
     GNU foo 1.1

     Copyright (C) 2011 Free Software Foundation, Inc.
     Acesta este software liber; consultați codul sursă pentru condițiile de copiere.  NU există
     nicio garanție; nici măcar pentru VANDABILITATE sau de POTRIVIRE PENTRU UN SCOP ANUME.

     Scris de Un Programator.
     $ foo --help
     GNU `foo' nu face nimic interesant decât să servească drept exemplu pentru
     «help2man».

     Utilizare: foo [OPȚIUNE]...

     Opțiuni:
       -a, --option      o opțiune
       -b, --another-option[=VALOARE]
                         altă opțiune

           --help        afișează acest ajutor și iese
           --version     afișează informații despre versiune și iese

     Exemple:
       foo               nu face nimic
       foo --option      același lucru, specificând „--option”

     Raportați erorile la <bug-gnu-utils@gnu.org>.

   ‘help2man’ va produce intrare pentru ‘nroff’ pentru a crea o pagină
de manual care va fi formatată cam așa:

     FOO(1)                   Comenzile utilizatorului                   FOO(1)

     NUME
            foo - pagina de manual pentru foo 1.1

     REZUMAT
            foo [OPȚIUNE]...

     DESCRIERE
            GNU «foo»  nu face nimic interesant decât să servească drept exemplu pentru
            «help2man».

     OPȚIUNI
            -a, --option
                   o opțiune

            -b, --another-option[=VALOARE]
                   altă opțiune

            --help afișează acest ajutor și iese

            --version
                   afișează informații despre versiune și iese

     EXEMPLE
            foo    nu face nimic

            foo --option
                   același lucru, specificând „--option”

     AUTOR
            Scris de Un Programator.

     RAPORTAREA ERORILOR
            Raportați erorile la <bug-gnu-utils@gnu.org>.

     COPYRIGHT
            Copyright © 2011 Free Software Foundation, Inc.
            Acesta este software liber; consultați codul sursă pentru condițiile de copiere.
            NU există nicio garanție; nici măcar pentru VANDABILITATE sau de POTRIVIRE
            PENTRU UN SCOP ANUME.

     CONSULTAȚI DE ASEMENEA
            Documentația completă pentru foo este menținută ca un manual Texinfo.
            Dacă programele info și foo sunt instalate corect pe sistemul dumneavoastră,
            comanda

                   info foo

            ar trebui să vă ofere acces la manualul complet.

     foo 1.1                          Mar 2022                           FOO(1)


File: help2man-ro.info.tmp,  Node: Rapoarte,  Next: Disponibilitate,  Prev: Exemplu,  Up: Top

8 Raportare erori sau sugestii
******************************

Dacă găsiți probleme sau aveți sugestii despre acest program sau manual,
raportați-le la <bug-help2man@gnu.org>.

   Notă pentru traducători: Traducerile sunt gestionate prin Translation
Project (http://translationproject.org/), consultați
<http://translationproject.org/html/translators.html> pentru detalii.


File: help2man-ro.info.tmp,  Node: Disponibilitate,  Prev: Rapoarte,  Up: Top

9 Obținere ‘help2man’
*********************

Cea mai recentă versiune a acestei distribuții este disponibilă în
internet, din oglinzile GNU:

     <http://ftpmirror.gnu.org/help2man/>

   Dacă redirecționarea automată eșuează, lista oglinzilor este la:

     <http://www.gnu.org/order/ftp.html>

   Sau, dacă este necesar, puteți utiliza serverul principal GNU ftp:
     <http://ftp.gnu.org/gnu/help2man/>


Tag Table:
Node: Top1322
Node: Prezentare generală2331
Node: Invocarea help2man3174
Node: Recomandări pentru opțiunea „--help”6394
Node: Includere de text10959
Node: Utilizarea fișierului „Makefile”13205
Node: Pagini de manual traduse14293
Node: Exemplu16404
Node: Rapoarte19270
Node: Disponibilitate19749

End Tag Table


Local Variables:
coding: utf-8
End:
